1772 is da Hieronymus Franz Josef von Colloredo zum Fiaschterzbischof vo Soizburg gwöht woan. Ea woa da Nochfoiga vom vasturbanen Sigismund Christoph Graf von Schrattenbach. Vom neien Fiaschtn is da Mozart im August zum besoidatn Konzeatmasta vo da Soizburga Hofkapöin ernaunt woan. Trotzdem hod ea mitn vün Herumreisn  mit sein Voda ned aufgheat. Des woa da Vasuach dem stoarrn Reglement vom Soizburger Dienst ausz'kumma: vom 24. Oktoba 1772 bis zum 13. März 1773 is de dritte Italienreise gfoigt, zua Urauffiarung vo Lucio Silla. Während dea Reise is aa des Exultate, jubilate entstaundn. Vo Mitte Juli bis Ende Septemba 1773 hods daun de dritte Reise noch Wean gem. Im söm Joa is s'easchte Klaviakonzeat entstaundn. Vo Oktoba 1773 aun hom de Mozarts im easchtn Stock vom Taunzmastahaus gwohnt.